Is-Sindku Mellieħi jwissi dwar ċitazzjonijiet għal min jabbuża … jappella għal aktar koperazzjoni Is-Sindku tal-Mellieħa Dario Vella ftit tas-sigħat ilu kkonferma li fuq l-Ibins fi Triq l-Iżbark tal-Franċiżi hemm CCTV cameras u li jinħarġu ċitazzjonijiet li jiswew €150 għal kull minn jinqabad jabbuża. Vella qal li minkejja dan sfortunatament għadek issib minn jabbuża u jarmi l-iskart kif ġie ġie. Qal li dan mhuwiex aċċettabbli u filwaqt li rringrazzja lil dawk il-ħafna li qed jikkoperaw appella għal aktar koperazzjoni. Is-Sindku Mellieħi temm jgħid li bħala Kunsilliera jagħmlu l-għalmu tagħhom kuljum u għalhekk jeħtieġ aktar koperazzjoni biex l-lokalità ssir l-għira ta' kulħadd.